cyanic-selkie/wikianc huggingface dataset:
ტერ-აბრამიანის სახლი
ისტორია
left|thumb|250პქ|ტერ-აბრამიანის სავაჭრო სახლი (მარჯვნივ) რევოლუციამდელ ფოტოზე XIX საუკუნის უკანასკნელ მეოთხედში როსტოველი მეწარმე ტერ-აბრამიანი ფლობდა რამდენიმე სახლს, რომლებშიც ვაჭრობდა წიგნებით და დაკავებული იყო საგამომცემლო საქმიანობით. 1880 წლამდე მისი სტამბა და რედაქცია განთავსებული იყო ნაქირავებ ფართებში. იმისათვის რომ გაეფართოვებინა საგამომცემლო საქმიანობა, გადაწყვიტა აეშენებინა საკუთარი სახლი და იქ განეთავსებინა სტამბა და რედაქცია.
ამ პერიოდისათვის დიდი სადოვაიის ქუჩა ითვლებოდა ქალაქის ცენტრალურ ქუჩად. სწორედ ამ ქუჩაზე სემაშკოსა და გაზეთის შესახვევების გადაკვეთაზე ააშენეს სამსართულიანი აგურის შენობა წიგნის გამომცემელ ივანე ტერ-აბრამიანისათვის. ეს სახლი იყო მეორე მრავალსართულიანი სახლი დიდი სადოვაიის ქუჩაზე. სახლს ჰქონდა ორი გუმბათი.
ტერ-აბრამიანის ფინანსებით აგებულ სახლს ჰქონდა მორთული ფასადი. მის ცენტრალურ ნაწილში მდებარეობდა ძირითადი შესასვლელი. მის თავზე მეორე და მესამე სართულის სიმაღლეზე განთავსებული იყო დეკორაციული გაფორმებული პორტალები. ზედა სართული მთავრდებოდა ჩაზნექილი ფრონტონით. ფრონტნზე ამოკვეთილია აგების თარიღი „1886“.
სავაჭრო სახლი აშენებული იყო სანქტ-პეტერბურგის სამოქალაქო ინჟინერიის ინსტიტუტის კურსდამთავრებულის ნიკოლაი სოკოლოვის პროექტის მიხედვით, რომელიც 1887 წლიდან იყო ქალაქის მთავარი არქიტექტორი. მშენებლობის დამტავრების შემდეგ იჯარით გაიცა სახლის სათავსოები. პირველ სართულზე განტავსდა მაღაზიები და ფოტოატელიე. შენობაში ასევე მუშაობდა ტერ-აბრამიანის სტამბა.
ივან ტერ-პეტროსიანი გარდაიცვალა 1899 წელს. შენობა და სტამბა გადავიდა მისი შვილის, არამ ტერ-აბრამიანის საკუთრებაში, რომელმაც განაგრძო მამის საქმიანობა. 1910 წელს სტამბაში მუშაობდა 50 ადამიანი. არამ ტერ-აბრამიანი გარდაიცვალა 1919 წელს და სტამბა დაიხურა.
1920-იან წლებში საბჭოთა ხელისუფლების დამყარების შემდეგ მოახდინეს სახლის ნაციონალიზაცია. პირველ სართულზე განათავსეს მაღაზიები, ხოლო ზედა სართულებზე განასახლეს მაცხოვრებლები.
რესურსები ინტერნეტში
კატეგორია:დონის როსტოვის ღირსშესანიშნაობები
იფქლი (კომპანია)
იფქლი — ქართული პურ-ფუნთუშეულის კომპანია. დაარსდა 1993 წელს. მათი მისიაა ჯანსაღი და გემრიელი პურ-ფუნთუშეულის წარმოება. დღესდღეობით „იფქლი“ 40-მდე სახეობის საკონდიტრო ნაწარმს და 35-მდე სახეობის პურს აწარმოებს.
კომპანიის სახელწოდება მოდის ძველქართულიდან, რომლის მიხედვითაც იფქლი ქართულ საშემოდგომო ხორბლის ჯიშს ჰქვია.
„იფქლი“ 75-მდე სახეობის პურ-ფუნთუშეულით თბილისის თითქმის ყველა მაღაზიას ამარაგებს თავისი დისტრიბუციის ხაზით. პროდუქცია ასევე გააქვთ ისეთ დიდ ქალაქებში, როგორებიცაა მცხეთა, რუსთავი და გორი.
რესურსები ინტერნეტში
კატეგორია:საქართველოს კომპანიები
ძირმწარა
ძირმწარა (Aristolochia) — მცენარეთა გვარი ძირმწარასებრთა ოჯახისა. მრავალწლოვანი ბალახები და მეტწილად ხვიარა, მერქნიანი ლიანებია.
500-მდე სახეობიდან, რომლებიც უმეტესად ტროპიკულ და ზომიერ სარტყელებშია გავრცელებული საქართველოში 5 სახეობა იზრდება; მათგან ერთი (Aristolochia steupii) კავკასიური ენდემია.
ქართული ძირმწარა ხალხურ მედიცინაში გამოიყენება.
ლიტერატურა
კატეგორია:ძირმწარასებრნი
მზის დაბნელება (857 წლის 27 მაისი)
მზის დაბნელება 857 წლის 27 მაისს — მზის ნაწილობრივი დაბნელება (857 წლის ძ. სტ. 27 მაისს), რომელმაც საქართველოს ტერიტორია დაფარა.
საისტორიო წყაროები
მზის დაბნელება დაფიქსირებულია წმინდა ნიკოლოზის ეკლესიის ქრონიკაში:
მოსაზრებები
თედო ჟორდანიას მიხედვით საქმე გვაქვს არა 856 (248+532+76=856) წლის მოვლენასთან, არამედ წინა მოქცევის მოვლენასთან 324 (248+76=324) წელთან. მისი მოსაზრებით წყაროში მოხსენიებული თარიღი უკავშირდება 324 წლის მზის დაბნელებას (მზის დაბნელება (325 წლის 26 ივლისი)), რომლის დროსაც მირიან მეფეს მზე დაუბნელდა.
მამედუშაღი
მამედუშაღი (Məmməduşağı) — სოფელი აზერბაიჯანში, ქალბაჯარ-ლაჩინის რეგიონში, ქალბაჯარის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ.
სქოლიო
კატეგორია:ქალბაჯარის რაიონის სოფლები
ორონსი
ორონსი (Oronz; Orontze) — ქალაქი და მუნიციპალიტეტი ესპანეთში, შედის ნავარის პროვინციის რონკალ-სალასარის კომარკის შემადგენლობაში. ფართობი — 11,1 კმ². მოსახლეობა — 48 კაცი (2020 წ.).
სქოლიო
კატეგორია:ნავარის მუნიციპალიტეტები კატეგორია:ნავარის ქალაქები
ალ-ჰასაქის ნაჰია
ალ-ჰასაქა (არაბ. ناحية الحسكة) — სირიის ალ-ჰასაქის მუჰაფაზაში (რეგიონში) შემავალი ნაჰია (რაიონი). 2004 წლის მოსახლეობის საყოველთაო აღწერის მიხედვით ალ-ჰასაქის პროვინციაში დაახლოებით 251 570 ადამიანი ცხოვრობს. პროვინციის ფართობია 2 509 კმ².
სქოლიო
კატეგორია:სირიის ნაჰიები
პიურის რაიონი
პიურის რაიონი (Distrito de Piura) — რაიონი პერუში, პიურის რეგიონის პიურის პროვინციაში. მდებარეობს ზღვის დონიდან 29 მეტრზე. 2007 წლის მონაცემებით, მოსახლეობა 260 363 ადამიანს შეადგენდა, სიმჭიდროვე 790 ადამიანი კმ²-ზე. ფართობი 330.32 კმ²-ია.
რესურსები ინტერნეტში
კატეგორია:პიურის რეგიონის რაიონები კატეგორია:პიურის პროვინციის რაიონები
ფლამინგო
ფლამინგო (Phoenicopterus) — ფრინველთა გვარი ფლამინგოსებრთა ოჯახისა. დღეისათვის მოიცავს სამ სახეობას, ხოლო ადრე მასში ერთიანდებოდა ყველა თანამედროვე ფლამინგოსნაირი. ახასიათებთ გრძელი წვრილი ფეხები და მოქნილი კისერი. შეფერილნი არიან თეთრ-ვარდისფრად, ზოგჯერ ბუმბული წითელშიც გადადის. გააჩნიათ მასიური მოღუნული ნისკარტი, რომლის კიდეებზე რქოვანი ფირფიტებია საკვების მოპოვების დროს წყლის გასაწურად. გავრცელებულნი არიან ევროპაში, აზიაში, აფრიკაში, ცენტრალურ და სამხრეთ ამერიკაში.
ლიტერატურა
* კატეგორია:ფლამინგოსებრნი
კონსტანტინე ყიფიანი (მრავალმნიშვნელოვანი)
კონსტანტინე ყიფიანი შეიძლება აღნიშნავდეს:
სიმინ დანეშვარი
სიმინ დანეშვარი (დ. 28 აპრილი, 1921, ფესა, ფარსი, ირანი — გ. 8 მარტი, 2012,  თეირანი, ირანი) — ირანელი აკადემიკოსი, რომანისტი, პროზაიკოსი და მთარგმნელი. იგი საყოველთაოდაა აღიარებული პირველ ირანელ ქალ რომანისტად. მისი ნაწარმოებები რიგით ირანელთა, ძირითადად ქალთა ცხოვრების შესახებ ბოლო დროს ირანში განვითარებული პოლიტიკური და სოციალური მოვლენების ჭრილში მოგვითხრობს. 1966 წელს გამოქვეყნდა მწერლის პირველი რომანი „Savushun“ („სიავაშის ჭირისუფლები“, ასევე ცნობილია, როგორც „სპარსული რეკვიემი“), რომელიც მალევე ბესტსელერად იქცა. მის თარგმანებს შორისაა ანტონ ჩეხოვის „ალუბლების ბაღი“ და ნათანიელ ჰოთორნის „ალისფერი დამღა“.
ლიტერატურული კარიერა
დანეშვარმა ლიტერატურული მოღვაწეობა 1935 წელს დაიწყო. 1948 წელს მან გამოაქვეყნა მოთხობების კრებული „Atash-e khamoosh“ („ჩამქრალი ცეცხლი“). ეს უკანასკნელი პირველი ირანული ქალის ავტორობით დაწერილი მოთხრობათა კრებულია, რამაც მწერალს დიდი ცნობადობა მოუტანა. 1949 წელს დანეშვარმა დაიცვა სადოქტორო დისერტაცია თემაზე „სილამაზის აღქმა სპარსულ ლიტერატურაში“. 1950 წელს იგი ცნობილ ირანელ მწერალზე, ჯალალ ალ აჰმადზე დაქორწინდა. 1952 წელს დანეშვარი აშშ-ში წავიდა, სადაც გაცვლითი პროგრამის ფარგლებში უოლეს სტეგნერთან ერთად სტენფორდის უნივერსიტეტში მუშაობდა. იქ ყოფნის პერიოდში მწერალმა ინგლისურ ენაზე დაწერილი ორი მოთხობა გამოაქვეყნა. ირანში დაბრუნებული დანეშვარი თეირანის უნივერსიტეტის ფაკულტეტის საბჭოს შეუერთდა.
დანეშვარი ოჯახის სარჩენად ბევრს თარგმნიდა, ხშირად იგი მეუღლეზე მეტს გამოიმუშავებდა. 1961 წელს მან მოთხრობათა კრებული „სამოთხის ქალაქი“ გამოაქვეყნა. 1963 წელს მწერალი ჰარვარდის უნივერსიტეტის საერთაშორისო საზაფხულო სესიას დაესწრო, რომელშიც მონაწილეობა მსოფლიოს მასშტაბით 40-მა ადამიანმა მიიღო. 1968 წელს დანეშვარი ირანელ მწერალთა კავშირის თავმჯდომარე გახდა. 1969 წელს მისი რომანი „Suvashun“ გამოქვეყნდა, რომელიც მწერლის ყველაზე წარმატებული ნამუშევარია. „Suvashun“ ერთ-ერთი ყველაზე გაყიდვადი სპარსული რომანია. იგი ირანში მინიმუმ თექვსმეტჯერ გამოიცა და მსოფლიოს მრავალ ენაზე ითარგმნა.
მწერალი თეირანის უნივერსიტეტის ასოცირებული პროფესორი იყო, ხოლო 1970-იანი წლებიდან 1981 წლამდე ხელოვნების ისტორიისა და არქეოლოგიის განყოფილების თავჯდომარის პოზიცია ეკავა.
სიკვდილი
2005 წელს დანეშვარი მწვავე რესპირატორული პრობლებემის გამო საავადმყოფოში მოათავსეს, საიდანაც ერთი თვის შემდეგ გამოწერეს. იგი 2012 წლის 8 მარტს, თეირანში, საკუთარ სახლში გრიპის შედეგად გარდაიცვალა. მწერალი 11 მარტს ბეშეშტე ზაჰრას სასაფლაოზე დაკრძალეს.
სტილი და თემები
დანეშვარის ნამუშევრების მიზანი რეალობის უშუალოდ ასახვა იყო. მის შემოქმედებაში მრავალ საინტერესო და საჭირბოროტო თემას ვხვდებით, ესენია: ქორწინება, ავადმყოფობა, სიკვდილი, ღალატი, ანგარება, გაუნათლებლობა, უყურადღებობა, სიღარიბე, მარტოობა და ა.შ. ასევე მწერლისთვის საკმაოდ აქტუალური იყო 1960-იანი და 1970-იანი წლების ირანში წამოჭრილი სოციალური პრობლემები. როგორც თავად ამბობდა, იგი შთაგონებას მის გარშემო მყოფი უბრალო ადამიანებისგან იღებდა.
სქოლიო
კატეგორია:ირანელი მწერლები კატეგორია:დაბადებული 28 აპრილი კატეგორია:დაბადებული 1921 კატეგორია:გარდაცვლილი 8 მარტი კატეგორია:გარდაცვლილი 2012 კატეგორია:ირანელი მთარგმნელები კატეგორია:თეირანის უნივერსიტეტის კურსდამთავრებულები
World Matchplay 1956 (სნუკერი)
World Matchplay 1956 (სნუკერი) — მთავარი ტურნირი სნუკერის სამყაროში, რომელიც ტარდებოდა დამოუკიდებლად, ორგანიზაცია BA & CC-ის მონაწილეობის გარეშე. ჩატარების ადგილი — Tower Circus, ბლეკპული (ინგლისი). ტურნირის გამარჯვებული გახდა ფრედ დეივისი, რომელმაც ფინალში დაამარცხა ჯონ პულმანი ანგარიშით 38:35.
ფინალი
ფრედ დეივისი 38:35 ჯონ პულმანი
რესურსები ინტერნეტში
კატეგორია:მსოფლიო ჩემპიონატი სნუკერში კატეგორია:1956 წელი სნუკერში
რონკალი
რონკალი (Roncal; Erronkari) — ქალაქი და მუნიციპალიტეტი ესპანეთში, შედის ნავარის პროვინციის რონკალ-სალასარის კომარკის შემადგენლობაში. ფართობი — 38,8 კმ². მოსახლეობა — 211 კაცი (2020 წ.).
სქოლიო
კატეგორია:ნავარის მუნიციპალიტეტები კატეგორია:ნავარის ქალაქები
ამერიკული შეხლა-შემოხლა
ამერიკული შეხლა-შემოხლა (American Hustle; ფილმი ცნობილია აგრეთვე როგორც ამერიკული აფერა ან აფერა ამერიკულად) — 2013 წლის კრიმინალური კომედიური დრამა, რომლის რეჟისორია დევიდ ოუენ რასელი. გადაღებულია ერიკ უორენ სინგერისა და საკუთრივ რასელის მიერ დაწერილი სცენარის მიხედვით. მონაწილეობენ კრისტიან ბეილი, ბრედლი კუპერი, ემი ადამსი, ჯერემი რენერი, ჯენიფერ ლოურენსი, რობერტ დე ნირო და სხვები. ფილმის პრემიერა გაიმართა 2013 წლის 12 დეკემბერს. ფილმის გამოსვლამდე კრიტიკოსებმა იგი მონათლეს როგორც ოსკარის 86-ე დაჯილდოების ერთ-ერთი მთავარი პრეტენდენტი. ფილმმა მიიღო ოსკარის 10 ნომინაცია, რომელთა შორის იყო: საუკეთესო სურათი, საუკეთესო რეჟისორი და საუკეთესო ორიგინალური სცენარი, თუმცა ვერცერთ კატეგორიაში ვერ გაიმარჯვა. ფილმმა სამი ოქროს გლობუსი და ორი BAFTA-ს ჯილდო მოიპოვა. ფინანსური თვალსაზრისით წარმატებული აღმოჩნდა. ფილმის ვითარება ხდება 1978 წელს. მოგვითხრობს თაღლითზე და მის პარტნიორზე, რომლებიც იძულებულნი არიან ითანამშრომლონ ფედერალურ საგამოძიებო ბიუროსთან, რათა დაეხმარონ სხვა თაღლითების, ყაჩაღების და პოლიტიკოსების დაჭერაში.
რესურსები ინტერნეტში
კატეგორია:2013 წლის ფილმები კატეგორია:ინგლისურენოვანი ფილმები კატეგორია:ამერიკული ფილმები კატეგორია:დეივიდ ოუენ რასელის ფილმები
კასრისხევი (მრავალმნიშვნელოვანი)
კასრისხევი შეიძლება აღნიშნავდეს შემდეგს:
ანჩის მონასტერი
მარჯვნივ|მინი|250x250პქ|ანჩის მონასტერი [[1903 წლისათვის. ფოტო ნიკო მარის მოგზაურობიდან.]] ანჩის მონასტერი — შუა საუკუნეების ქართული მართლმადიდებლური მონასტერი და ანჩის საეპისკოპოსოს საკათედრო ტაძარი ისტორიულ კლარჯეთში. მდებარეობს სოფ. ანაჩლის მახლობლად, არტანუჯის რაიონში, თანამედროვე თურქეთის ტერიტორიაზე. ეკლესია ჯვარულ-გუმბათოვანი ტიპის შენობა იყო. დღეს თითქმის მთლიანად ნანგრევებად არის ქცეული.
ყველაზე ადრეული ჩანაწერები მონასტრის შესახებ გვხვდება გრიგოლ ხანძთელის ცხოვრებაში (951 წ.), რომლის მიხედვითაც ანჩა IX საუკუნის დასაწყისში უნდა იყოს აგებული. იგი ფუნქციონირებდა, როგორც კლარჯეთის სამთავროს ერთ-ერთი ძირითადი სასულიერო და კულტურული ცენტრი, რომლის ტერიტორიაც 1550-იან წლებში ხელიდან გამოსტაცა ოსმალეთმა ქართველებს. XVII საუკუნის შუა ხანებში ეკლესია სრულიად გაუკაცრიელდა. გადარჩენილი სიწმინდე, მაცხოვრის ხელთუქმნელი ხატი, აქედან თბილისში გადააბრძანეს. რუსეთის მიერ ართვინის მხარის შემოერთებიდან ცოტა ხანში, 1889 წელს, ქართველი მეცნიერი დიმიტრი ბაქრაძე ეწვია ამ კუთხის ქართულ ეკლესიებსა და მონასტრებს. იგი იტყობინება მძიმე მდგომარეობის შესახებ ანჩაში. 1904 წელს, ნიკო მარი იტყობინება, რომ მონასტრის მხოლოდ ჩრდილო-დასავლეთ და დასავლეთ კედლების ნაწილი და საკურთხევლის აფსიდაღა იყო გადარჩენილი. შემორჩენილი იყო თავის ფრაგმენტი. სადღეისოდ შენობა თითქმის მთლიანად დანგრეულია.
სქოლიო
კატეგორია:ქართული ეკლესია-მონასტრები ტაო-კლარჯეთში კატეგორია:ანჩის საეპისკოპოსო
ტამბო-გრანდეს რაიონი
ტამბო-გრანდეს რაიონი (Distrito de Tambo Grande) — რაიონი პერუში, პიურის რეგიონის პიურის პროვინციაში. მდებარეობს ზღვის დონიდან 68 მეტრზე. 2007 წლის მონაცემებით, მოსახლეობა 92 221 ადამიანს შეადგენდა, სიმჭიდროვე 64 ადამიანი კმ²-ზე. ფართობი 1 442 კმ²-ია.
რესურსები ინტერნეტში
კატეგორია:პიურის რეგიონის რაიონები კატეგორია:პიურის პროვინციის რაიონები
მუნდერკინგენი
მუნდერკინგენი (Munderkingen) — ქალაქი გერმანიაში, ბადენ-ვიურტემბერგის ფედერალურ მხარეში, ტიუბინგენის ადმინისტრაციულ ოლქში, ალბ-დუნაის რაიონში. ქალაქის ფართობია 13,08 კმ², მოსახლეობა, 2013 წლის 31 დეკემბრის მდგომარეობით, შეადგენს 5 008 ადამიანს.
სქოლიო
კატეგორია:ბადენ-ვიურტემბერგის ქალაქები
ალ-ჰავლის ნაჰია
ალ-ჰავლი (არაბ. ناحية الهول‎‎) — სირიის ალ-ჰასაქის მუჰაფაზაში (რეგიონში) შემავალი ნაჰია (რაიონი). 2004 წლის მოსახლეობის საყოველთაო აღწერის მიხედვით ალ-ჰავლის პროვინციაში დაახლოებით 14 804 ადამიანი ცხოვრობს. პროვინციის ფართობია 1 271 კმ².
სქოლიო
კატეგორია:სირიის ნაჰიები
მიშელ ტურნიე
მიშელ ტურნიე (დ. 19 დეკემბერი, 1924 − გ. 18 იანვარი, 2016) — ფრანგი მწერალი. 1967 წელს რომანისთვის პარასკევი, ან, სხვა კუნძული მიიღო „საფრანგეთის აკადემიის დიდიი პრემია რომანისთვის“ და 1970 წელს ნოველისთვის ტყის მეფე - „გონკურის პრემია“. მის შთაგონების წყაროს წარმოადგენდა: ტრადიციული გერმანული კულტურა, კათოლიციზმი და გასტონ ბაშლიარის ფილოსოფია. ცხოვრობდა კომუნა ჩოისელში და იყო გონკურის აკადემიის წევრი. მისი ავტობიოგრაფია ქარის სულის სახელით გამოიცა 1988 წელს. დასახელებული იყო ლიტერატურის დარგში ნობელის პრემიის პრეტენდენტად.
ის 2016 წლის 18 იანვარს, 91 წლის ასაკში, ჩოისელში გარდაიცვალა.
სქოლიო
კატეგორია:დაბადებული 1924 კატეგორია:გარდაცვლილი 2016 კატეგორია:გონკურის პრემიის ლაურეატები კატეგორია:ფრანგი მწერლები კატეგორია:XX საუკუნის ფრანგი რომანისტები კატეგორია:XXI საუკუნის ფრანგი რომანისტები კატეგორია:პარიზელი მწერლები კატეგორია:პარიზის უნივერსიტეტის კურსდამთავრებულები კატეგორია:ფრანგი მამაკაცი რომანისტები კატეგორია:XX საუკუნის ფრანგი მამაკაცი მწერლები კატეგორია:XXI საუკუნის ფრანგი მამაკაცი მწერლები
ალენ-პარაიბა
ალენ-პარაიბა (Além Paraíba) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 140 მეტრზე. მიეკუთვნება ზონა-და-მატის მეზორეგიონს. შედის ეკონომიკურ-სტატისტიკურ მიკრორეგიონ კატაგუაზისის შემადგენლობაში.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
ფატმა მეჰრალიევა
ფატმა იუსიფ ყიზი მეჰრალიევა (Fatma Yusif qızı Mehrəliyeva; დ. 4 ივნისი, 1926, გუბა — გ. 4 იანვარი, 2000, ბაქო) — საბჭოთა აზერბაიჯანელი მომღერალი და მსახიობი, აზერბაიჯანის რესპუბლიკის სახალხო არტისტი ქალი (1956).
ბიოგრაფია
დაიბადა 1926 წლის 4 ივნისს ყუბაში. 1940 წელს 14 წლის ასაკში დაიწყო გამოსვლა სცენაზე ხალხური სიმღერებითა და მუღამებით. პირველი აღიარება მას მოუტანა უზეირ ჰაჯიბეილის ნაწარმოებმა „მოწყალების დამ“. 1945 წელს მან ითამაშა მოსამსახურე ტელის როლი  უზეირ ჰაჯიბეილის ნაწარმოების „არშინ მალ ალანის“ მოტივებზე  გადაღებულ მუსიკალურ კომედიაში. იყო ზარბი-მუღამის შემსრულებელი.
გარდაიცვალა 2000 წლის 4 იანვარს ბაქოში.
რესურსები ინტერნეტში
კატეგორია:საბჭოთა მომღერლები კატეგორია:აზერბაიჯანელი ქალი მომღერლები კატეგორია:დაბადებული 4 ივნისი კატეგორია:დაბადებული 1926 კატეგორია:გარდაცვლილი 4 იანვარი კატეგორია:გარდაცვლილი 2000
ეგერ-იურდი
ეგერ-იურტი (Eger-Yurd) — სოფელი აზერბაიჯანში, ქალბაჯარ-ლაჩინის რეგიონში, ქალბაჯარის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ.
სქოლიო
კატეგორია:ქალბაჯარის რაიონის სოფლები
ტოკარევის სახლი
ტოკარევის სახლი (Дом Токарева) — შენობა დონის როსტოვში. მდებარეობს დიდი სადოვაიის ქუჩაზე. დიდი სადოვაიის ქუჩისა და ჩეხოვის პროსპექტის გადაკვეთაზე. სახლი აშენდა 1905 წელს ეკლექტიკის სტილში. შენობას გააჩნია რუსეთის ფედერაციის რეგიონალური მნიშვნელობის კულტურული მემკვიდრეობის ძეგლის სტატუსი.
მისამართი: დონის როსტოვი, დიდი სადოვაიის ქუჩა № 106/46.
ისტორია
ტოკარევის სავაჭრო სახლი ააშენეს 1905 წელს. მისი მფლობელი იყო როსტოველი ვაჭარი და სპირტის დამამზადებელი ქარხნის მფლობელი ნიკოლაი ტოკარევი. რევოლუციამდე შენობაში განთავსებული იყო ს. ბაბახანოვის სავაჭრო ცენტრი. რუსული თეატრალური საზოგადოება, რძის პროდუქტების მაღაზია, ფარმაცევტული საწყობი და მ. როზენბლიუმის საჭაშნიკე.
1920-იან წლებში, საბჭოთა ხელისუფლების დამყარების შემდეგ მოახდინეს სახლის ნაციონალიზაცია და მასში განათავსეს ქალაქის საავადმყოფო. მეორე მსოფლიო ომის მიმდინარეობის დროს სახლი პრაქტიკულად არ დაზიანებულა. 1945 წელს, როდესაც კლემენტინა ჩერჩილი, უინსტონ ჩერჩილის ცოლი, სტუმრობდა დონის როსტოვს, იგი სწორედ ამ სახლში შეჩერებულა. 1990-იან წლებში ქალაქის იუბილესთან დაკავშირებით სახლი გაარემონტეს. ამჟამად შენობაში განთავსებულია საქალაქო პოლიკლინიკა № 10.
არქიტექტურა
სამსართულიანი ტოკარევის სახლი აგებულია ეკლექტიკის სტილში. მისი ფასადების გასაფორმებლად გამოყენებულია ასევე ბაროკოს, როკოკოსა და კლასიციზმის ელემენტები. პირველი სართული რუსტირებულია. ფანჯრის ღიობები გაფორმებულია განსხვავებული, დეკორირებული თამასებით. მეორე სართულზე იგი სრულდება სამკუთხა, ხოლო მესამე სართულზე კი - სწორკუთხა სანდრიკებით. მესამე სართულის კედელზე გამოსახულია ქალის სკულპტურა გველით და ხელში ფიალით.
სქოლიო
კატეგორია:დონის როსტოვის ღირსშესანიშნაობები
იგორ კურჩატოვი
იგორ კურჩატოვი (Игорь Васильевич Курчатов; დ. 12 იანვარი, 1903 — გ. 7 თებერვალი, 1960) — რუსი ფიზიკოსი.
ბიოგრაფია
იგორ ვასილის ძე კურჩატოვი დაიბადა 1903 წლის 12 იანვარს უფიმის გუბერნიის სოფელ სიმში, მეტყევის ოჯახში. 1920 წელს კურჩატოვმა დაამთავრა სიმფეროპოლის სახაზინო გიმნაზია ოქროს მედალზე, ხოლო შემდეგომ შევიდა ყირიმის უნივერსიტეტის ფიზიკა-მათემატიკის ფაკულტეტის მათემატიკის განყოფილებაზე. მატერიალური მდგომარეობის გამო მას სწავლასთან ერთად მუშაობაც უწევდა. მან იმუშავა: აღმზრდელად (საბავშვო ბაღში), დარაჯად (საბჭოთა მეურნეობის ბაღში), შეშის მხერხავად (საკონსერვო ქარხანაში) და მრავალი სხვა. 1922 წლის მესამე კურსის სტუდენტი კურჩატოვი მუშაობას იწყებს ყირიმის უნივერსიტეტის ფიზიკის ლაბორატორიის პრეპარატორად. 1923 წელს მან ჩააბარა გამოცდები და ვადაზე ადრე დაამთავრა უნივერსიტეტი. შემდგომ კურტჩატოვი მუშაობას იწყებს ქალაქ პავლოვსკის მაგნიტო-მეტეოროლოგიურ ობსერვატორიაში დამკვირვებლად, ხოლო მომდევნო წელს დაიწყო მეცნიერული მუშაობა.
მოღვაწეობა
1924 წელს გამოქვეყნდა მისი პირველი ნაშრომი α-რადიოაქტივობის შესახებ. 1929 წელს კურჩატოვს დაევალა მარილის ანომალიურად მაღალი დიელექტრიკული განვლადობა. იგი ამ კვლევაზე კობეკოსთან ერთად მუშაობდა. მათ გამოარკვიეს, სეგმენტური მარილი ანალოგიურია ფერომაგნეტიკებისა, ესეიგი ამ მარილის კრისტალი შედგება სპონტანური დაელექტროების არეებისაგან, ამასთან ყველა სფერო შეიცავს ერთი მიმართულებით ორიენტირებულ ელექტრულ დიპოლებს. მეზობელ არეებში დაელექტროებულ მიმართულებათა შენაცვლების გამო მთლიანი კრისტალი ელექტრულად ნეიტრალურია. მომდევნო ნაშრომებში კურჩატოვი დაიწვრილებით შეისწავლის სეგნეტური მარილის სპონტანური პოლარიზაციის მექანიზმს. გამოირკვა, რომ სქელ კრისტალებში პოლარიზაცია უფრო დიდია და კრისტალის მაღალი თვისებებისა და კარგი კონტაქტების პირობებში დიფერენციალურმა დიელექტრიკულმა მუდმივამ მცირე ველებში 190 000 ერთეულამდე შეიძლება მიაღწიოს. შედეგად გარკვეულ იქნა სეგმენტური მარილის პოლარიზირების ასიმეტრიის მეორადი წარმოშობის მიზეზები, რაც ოციანი წლების მიწურულის მსოფლიო ფიზიკოსების თავსატეხ მოვლენად მიაჩნდათ. ამგვარად მან საფუძველი ჩაუყარა ფიზიკის ახალ დარგს — მოძღვრებას სეგნეტოელექტრობის შესახებ.
1931-1932 წლებში კურჩატოვმა მუშაობა დაიწყო მყარი სხეულების ფიზიკის ახალ დარგში — ნახევრადგამტართა ფიზიკაში, ხოლო 1932 წლიდან იგი თანდათან გადადის ატომბირთვის ფიზიკის კვლევაზე. განსაკუთრებით ნაყოფიერი აღმოჩნდა ბირთვულ ვიზიკაში კურჩატოვის მეცნიერული მოღვაწეობა ფერმის მიერ მიმართული ნეიტრონებით მიღებული ხელოვნური რადიოაქტივობის აღმოჩენის შემდეგ.
1939 წლიდან კურჩატოვმა მუშაობა დაიწყო ახალ პრობლემაზე — მძიმე ბირთვების გაყოფაზე. 1943 წელს მან ჩამოაყალიბა ინსტიტუტი, რომელსაც შემდგომში ატომური ენერგიის ინსტიტუტი ეწოდა (მისი გარდაცვლაბევის შემდეგ ინსტიტუტს ეწოდა კურჩატოვის ინსტიტუტი). სწორედ მისი ხელმძღვანელობით ამუშავდა პირველი ატომური რეაქტორი სსრ კავშირსა და ევროპაში, 1946 წელს. 1954 წელს ასევე მისი ხელმძღვანელობით ამუშავდა პირველი ატომური ელექტროსადგური.
1960 წლის 7 თებერვალს თავის თანამშრომლებთან ყოფნისას (ამ დროს ერთ-ერთ ნაშრომს განიხილავდნენ) იგორ ვასილის ძე კურჩატოვი უეცრად გარდაიცვალა 57 წლის ასაკში. იგი დარკძალულია წითელ მოედანზე, კრემლთან ახლოს.
იგორ კურჩატოვი იყო სამგზის სოციალისტური შრომის გმირი, სკკპ წევრი 1948 წლიდან, ლენინური პრემიის ლაურეატი, სახელმწიფო პრემიის ოთხგზის ლაურეატი, ხუთგზის ლენინის ორდენოსანი და მრავალი სხვა მედლისა და ორდენის მფლობელი.
სქოლიო
კატეგორია:რუსი ფიზიკოსები
ბრედ სტივენსი
დაიბადა და აღიზარდა ზაიონსვილში, ინდიანაში. თავიდან თამაშობდა ზაიონსვილის საზოგადოების საშუალო სკოლის საკალათბურთი გუნდში, სადაც 4 რეკორდი დააფიქსირა. საშუალო სკოლის შემდეგ ჩაირიცხა დეპაუვის უნივერსიტეტში, სადაც კვლავ კალათბურთის თამაშს განაგრძობდა; ამავე უნივერსიტეტში მოიპოვა ეკონიმიკის ხარისხი. იგი ყველა-კონფერენციის გუნდში რამდენჯერმე მოხვდა, ხოლო აკადემიური ყველა-ამერიკელის პროგრამაზე 3-ჯერ იყო ნომინირებული. Eli Lilly and Company-ში სამუშაოს დატოვების შემდეგ დაინტერესდა მწვრთნელობით: შეუერთდა ბატლერის უნივერსიტეტის საკალათბურთო პროგრამას, სადაც მოხალისის სტატუსით 2000-2001 წლებამდე ირიცხებოდა. მომდევნო სეზონში სრული განაკვეთით მწვრთნელის თანაშემწედ მუშაობდა. ასისტენტის როლში 5 სეზონის გატარების შემდეგ, 2007 წლის 4 აპრილს, ტოდ ლიკლითერმა ლოვა ჰაუკესის მთავარი მწვრთნელის პოსტი დატოვა; აღნიშნული პოზიცია სტივენსმა დაიკავა. მწვრთნელობის პირველ წელს, სტივენსის წინამძღოლობით გუნდმა სეზონში 30 თამაში მოიგო; NCAA პირველი დივიზიონის ისტორიაში სტივენსი გახდა ყველა მესამე ყველაზე ახალგაზრდა მწვრთნელი, რომელმაც 30+ მოგება დააფიქსირა.
2010 წელს, მთავარი მწვრთნელის პოსტის დაკავებიდან 3 წლის შემდეგ სტივენსმა პირველ სამ სეზონში მოგებების რეკორდული მაჩვენებელი დააფიქსირა: წინა რეკორდი 8 მოგებით გააუმჯობესა. NCAA ტურნირში სტივენსის ხელმძღვანელობით ბატლერის გუნდმა პირველად მოახერხა ფინალურ ოთხეულში მონაწილეობის მიღება; აგრეთვე იგი გახდა მეორე ყველაზე ახალგაზრდა მწვრთნელი, რომელმაც NCAA ეროვნული ჩემპიონატის თამაშში მონაწილეობა მიიღო (დამარცხდა დიუკთან ანგარიშით 61-59). მომდევნო წელს გუნდმა კვლავ მოახერხა ფინალურ ოთხეულში მოხვედრა; ამით სტივენსი გახდა ყველაზე ახალგაზრდა მწვრთნელი, რომელმაც ორჯერ მოახერხა ფინალურ ოთხეულში მონაწილეობის მიღება. სტივენსის გაწვრთნილმა ბალდოგსებმა კვლავ მოახერხეს ეროვნულ ჩემპიონატში გასვლა, თუმცა ამჯერად კონეკტიკატ ჰასკისთან დამარცხდნენ. სტივენსი რეგულარულად სახელდებოდა ჰორიზონ ლიგის წლის მწვრთნელის ჯილდოს მიღების ფინალისტად; აღნიშნული ჯილდოს მოპოვება ორჯერ მოახერხა. სტივენსს კოლეჯში თამაშის პერიოდში ყოველ წელიწადს ასახელებნენ ჰაგ დურამისა და ჯიმ პელანის ჯილდოების მოპოვების კანდიდატად.
აღნიშნულმა წარმატებემა სტივენსს საშუალება მისცა NBA-ს კლუბ ბოსტონ სელტიქსთან 6-წლიანი $22-მილიონი-დოლარის ღირებულების კონტრაქტი გაეფორმებინა (2013) და მთავარი მწვრთნელი გამხდარიყო. 2015 წლის შემდეგ სტივენსის ხელმძღვანელობით სელტიქსი რეგულარულად ახერხებს NBA Playoffs-ში გასვლას; 2017-2018 წლებში გუნდი აღმოსავლეთ კონფერენციის ნახევარფილანებში გავიდა. საკუთარი მოძრაობებით შეტევაში და თავბროდამხვევი დაცვით სტივენსმა მალევე მოიპოვა NBA-ს ერთ-ერთი გამორჩეული მწვრთნელის სტატუსი.
სქოლიო
კატეგორია:დაბადებული 22 ოქტომბერი კატეგორია:დაბადებული 1976 კატეგორია:ნაციონალური საკალათბურთო ასოციაციის მწვრთნელები
სარიესი
სარიესი (Sarriés; Sartze) — ქალაქი და მუნიციპალიტეტი ესპანეთში, შედის ნავარის პროვინციის რონკალ-სალასარის კომარკის შემადგენლობაში. ფართობი — 23 კმ². მოსახლეობა — 60 კაცი (2020 წ.).
სქოლიო
კატეგორია:ნავარის მუნიციპალიტეტები კატეგორია:ნავარის ქალაქები
სურაია ყაჯარი
სურაია სადრადინ კიზი ყაჯარი (Sürəyya Sədrəddin qızı Qacar; დ. 1 მაისი, 1910 — გ. 27 ივლისი, 1992) — აზერბაიჯანელი საბჭოთა მომღერალი ქალი (მეცო-სოპრანო), აზერბაიჯანის სახალხო არტისტი ქალი (1954).
ბიოგრაფია
ყაჯარის ხელოვნებაში ძირითად ადგილს იკავებდა აზერბაიჯანული სიმღერები და მუღამი, ასევე საბჭოთა ხალხების სიმღ%ერები და საბჭოთა კომპოზიტორების ნაწარმოებები.
სქოლიო
კატეგორია:დაბადებული 1 მაისი კატეგორია:დაბადებული 1910 კატეგორია:გარდაცვლილი 2001 კატეგორია:გარდაცვლილი 27 ივლისი კატეგორია:ყაჯართა დინასტია კატეგორია:აზერბაიჯანელი ქალი მომღერლები
ლუდვიგ მინკუსი
ლუდვიგ თედორეს ძე მინკუსი (Ludwig Minkus, ნამდვილი სახელი ალიოზ ლუდვიგ მინკუსი; დ. 23 მარტი, 1826, ვენა — გ. 7 დეკემბერი, 1917, იქვე) — ჩეხი (ზოგი ცნობით პოლონელი) მევიოლინე და საბალეტო კომპოზიტორი.
ბიოგრაფია
50-იანიწლების დასაწყისიდან 80-იანი წლების ბოლომდე ცხოვრობდა რუსეთში. 1853-1855 წლებში იყო თავად ნ. იუსიპოვის კარის ორკესტრის კაპელმაისტერი პეტერბურგში. 1861-1872 წლებში მოსკოვის დიდი თეატრის ორკესტრის სოლისტი. 1866-1872 წლებში მოსკოვის კონსერვატორიის პედაგოგი. 1872-1886 წლებში მოღვაწეობდა პეტერბურგის საიმპერატორო თეატრების დირექციაში. 1890 წლის შემდეგ ცხოვრობდა ვენაში. პირველი წარმატება მოუტანა ბალეტმა „ნაკადულმა“ (1866, ლ. დელიბთან ერთად). 1869 წელს მოსკოვის დიდ თეატრში შედგა მინკუსის ბალეტ „დონ-კიხოტის“ (სცენარის ავტორი და ბალეტმაისტერი მ. პეტიპა) პრემიერა. სხვა ბალეტებია: „პახიტა“ (1846, ე. დელდევეზთან ერთად), „ფიამეტა, ანუ სიყვარულის დღესასწაული“ (1864), „ბაიდერა“ (1877) და სხვა.
მერკლინგენი
მერკლინგენი (Merklingen) — თემი გერმანიაში, ბადენ-ვიურტემბერგის ფედერალურ მხარეში, ტიუბინგენის ადმინისტრაციულ ოლქში, ალბ-დუნაის რაიონში. თემის ფართობია 21,31 კმ², მოსახლეობა, 2013 წლის 31 დეკემბრის მდგომარეობით, შეადგენს 1 933 ადამიანს.
სქოლიო
კატეგორია:ბადენ-ვიურტემბერგის თემები
თელ-თამერის ნაჰია
თელ-თამერი (არაბ. ناحية تل تمر) — სირიის ალ-ჰასაქის მუჰაფაზაში (რეგიონში) შემავალი ნაჰია (რაიონი). 2004 წლის მოსახლეობის საყოველთაო აღწერის მიხედვით თელ-თამერის პროვინციაში დაახლოებით 50 982 ადამიანი ცხოვრობს. პროვინციის ფართობია 1 111 კმ².
სქოლიო
კატეგორია:სირიის ნაჰიები
World Matchplay 1957 (სნუკერი)
World Matchplay 1957 (სნუკერი) — მთავარი ტურნირი სნუკერის სამყაროში, რომელიც ტარდებოდა დამოუკიდებლად, ორგანიზაცია BA & CC-ის მონაწილეობის გარეშე. ჩატარების ადგილი — ჯერზი. ტურნირის გამარჯვებული გახდა ჯონ პულმანი, რომელმაც ფინალში დაამარცხა ჯეიკი რი ანგარიშით 39:34.
ფინალი
ჯონ პულმანი 39:34 ჯეიკი რი
რესურსები ინტერნეტში
კატეგორია:მსოფლიო ჩემპიონატი სნუკერში კატეგორია:1957 წელი სნუკერში
ნიკოლოზ კოსენკო
ნიკოლოზ კოსენკო (Николай Васильевич Косенко; დ. 23 მაისი, 1943, კრინიჩნოე, რსფსრ, სსრკ — გ. 22 ივლისი, 1993, დონის როსტოვი, რუსეთი) — რუსი და საბჭოთა მწერალი. რუსეთის მწერალთა კავშირის წევრი (1991).
ბიოგრაფია
ნიკოლოზ კოსენკო 1943 წლის 23 მაისს ვორონეჟის ოლქის სოფელ კრინიჩნოეში დაიბადა. მომავალი მწერლის ბავშვობის წლებმა სოფელში განვლო, სადაც მან სკოლა დაამთავრა. 1961 წელს დონის როსტოვში გადასახლდა. სკოლის დამთავრების შემდეგ ჯარში გაიწვიეს, შემდეგ მუშაობდა მეამწედ, მტვირთავად, ელექტრიკოსად. 1977 წელს დაამთავრა გორკის სახელობის ლიტერატურული ინსტიტუტი. სწავლის დასრულების შემდეგ მუშაობდა ლიტერატურულ ჟურნალში „დონი“, 1992 წლიდან ნიკოლოზ კოსენკო მუშაობდა გაზეთ „Крестьянин“-ის (გლეხი) ლიტერატურულ თანამშრომლად.
შემოქმედება
ნიკოლოზ კოსენკოს პირველი წიგნი „Редкие звезды“ (იშვიათი ვარსკვლავები) 1982 წელს გამოიცა. მომდევნო წიგნში „Среди добрых людей“ (კეთილ ადამიანებს შორის), მწერალი მისთვის ასე ნაცნობ სოფლის მაცხოვრებელთა ცხოვრებას აღწერს.
მასვე ეკუთვნის ბავშვებისა და ქალაქის ახალგაზრდობისთვის, რომლებიც საზაფხულო არდადეგებს სოფლად ატარებენ დაწერილი თხზულება „Каникулы в Апимондии“ (აპიმონდიის არდადეგები).
1991 წელს ნიკოლოზ კოსენკო, როგორც პროზაიკოსი, მიიღეს რუსეთის მწერალთა კავშირში.
ნიკოლოზ კოსენკო გარდაიცვალა 1993 წლის 22 ივლისს. დაკრძალულია როსტოვის ჩრდილოეთ სასაფლაოზე.
შრომები
გამოცემულია მწერლის შემდეგი ნაწარმოებები:
ინტერნეტ-რესურსები
კატეგორია:რუსი მწერლები კატეგორია:დაბადებული 23 მაისი კატეგორია:დაბადებული 1943 კატეგორია:გარდაცვლილი 22 ივლისი კატეგორია:გარდაცვლილი 1993
მამედსაფი
მამედსაფი (Məmmədsəfi) — სოფელი აზერბაიჯანში, ქალბაჯარ-ლაჩინის რეგიონში, ქალბაჯარის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ.
სქოლიო
კატეგორია:ქალბაჯარის რაიონის სოფლები
კრონშტადტის საზღვაო ჰოსპიტალის ნიკოლოზ საკვირველთმოქმედის ეკლესია
კრონშტადტის საზღვაო ჰოსპიტალის ნიკოლოზ საკვირველთმოქმედის ეკლესია (Николаевская церковь в Морском госпитале) —  მართლმადიდებლური ეკლესია კრონშტადტში. ეკლესია ააგეს 1905 წელს ნეობიზანტიურ სტილში. მიწერილია ვლადიმირის ტაძარზე.
ეკლესია მიეკუთვნება რუსეთის მართლმადიდებელი ეკლესიის მოსკოვის საპატრიარქოს სანქტ-პეტერბურგის ეპარქიას.
ისტორია
1905 წელს კრონშტადტის საზღვაო ჰოსპიტალის ანატომიურ თეატრთან შედგა ტაძრის სარძიკვლის საზეიმო ჩაყრა. ტაძრის მშენებლობა მიმდინარეობდა ვაჭარ ა. ი. იურკინის ფინანსებით და მთავარი ექიმის ვ. ი. ისაევის ინიციატივით. პროექტის ავტორი კი იყო არქიტექტორი ვასილ ანტონის ძე კოსიაკოვი.
ეკლესია 1905 წლის 31 დეკემბერს აკურთხა პროტოპრესვიტერმა ალექსანდრე ჟელობოვსკიმ, დიაკვან იოანე კრონშტადტელთან ერთად, ნიკოლოზ საკვირველთმოქმედის სახელზე.
1924 წლის დასაწყისში ეკლესია დახურეს, სამრეკლოს ზარები კი გადასადნობად გააგზავნეს. ეკლესიის შენობაში განათავსეს პიონერთა კლუბი. დიდი სამამულო ომის შემდეგ შენობაში განათავსეს სარიტუალო დარბაზი.
ამჟამად ტაძარი აღდგენილია. მისი კურთხევა შედგა 2010 წლის 19 დეკემბერს.
არქიტექტურა
ტაძარი აგებულია ფსევდობიზანტიურ სტილში. ანატომიური თეატრის შენობაზე ააშენეს სამრეკლო, რომელზეც დაკიდეს შვიდი ზარი.
სქოლიო
კატეგორია:სანქტ-პეტერბურგის კულტურული მემკვიდრეობის ფედერალური ობიექტები კატეგორია:ნეობიზანტიური არქიტექტურა კატეგორია:კრონშტადტის ღირსშესანიშნაობები კატეგორია:რუსეთის კულტურული მემკვიდრეობის ძეგლები სანქტ-პეტერბურგში
ბათუმის დელფინარიუმი
მინი|250პქ|შოუ ბათუმის დელფინარიუმში ბათუმის დელფინარიუმი — დელფინარიუმი საქართველოში, ქალაქ ბათუმში. გაიხსნა 1975 წელს. იგი იყო პირველი სადემონსტრაციო დელფინარიუმი ყოფილი საბჭოთა კავშირის ტერიტორიაზე და მსოფლიოს უდიდეს დელფინარიუმებს განეკუთვნებოდა. 1990-იანი წლების დასაწყისში ქვეყანაში შექმნილი რთული პოლიტიკურ-ეკონომიკური ვითარების გამო ობიექტმა ფუნქციონირება შეწყვიტა. 20 წლიანი პაუზის შემდეგ, 2011 წლის 6 მაისს ქალაქის მერიის ინიციატივითა და საქველმოქმედო ფონდ „ქართუს“ ძალისხმევით კვლავ გაიხსნა სრულიად ახალი ბათუმის დელფინარიუმი. იგი შპს „შავი ზღვის ფლორისა და ფაუნის შემსწავლელი სამეცნიერო — კვლევითი ცენტრის“ ერთ-ერთი შემადგენელი ნაწილია. პროექტირება და მონტაჟი ეკუთვნის ფირმებს TJP Engineering-ს და RCK-ს. ობიექტი შედგება ფეხფარფლიანთა და მცირე ვეშაპისნაირთა საცხოვრებელი ავზებისაგან. დელფინარიუმის ამფითეატრი შედგება 4 სექტორისაგან და გათვლილია 795 მაყურებელზე. ინფრასტრუქტურაში შედის შეზღუდული შესაძლებლობის მქონე პირთა მომსახურება პანდუსითა და ლიფტებით.
სქოლიო
კატეგორია:საქართველოს დელფინარიუმები კატეგორია:ბათუმი
ვინტისეის-დე-ოქტუბრეს რაიონი
რესურსები ინტერნეტში
კატეგორია:პიურის რეგიონის რაიონები კატეგორია:პიურის პროვინციის რაიონები
თემურ მდინარაძე
რესურსები ინტერნეტში
კატეგორია:დაბადებული 8 ივნისი კატეგორია:დაბადებული 1946 კატეგორია:საქართველოს რესპუბლიკის I მოწვევის უზენაესი საბჭოს წევრები კატეგორია:საქართველოს III მოწვევის პარლამენტის წევრები
გრუზინ
„გრუზინ“ (Грузин) — რუსულ ენაში დამკვიდრებული ქართველების აღმნიშვნელი ეთნიკური ტერმინი (ეგზონიმი).
ტერმინი „გრუზინ“ აღმოსავლურ ენებში გავრცელებული ქართველების აღმნიშვნელი სახელწოდებისაგან — „გურჯი“ (სპარსული), „ჯურჯი“ (არაბული) და „გურზი“ (სირიული). შესაბამისი აღმოსავლური სახელწოდებებიდან წარმოქმნილი და უკვე XIV საუკუნის დასასრულს რუსულ საისტორიო წყაროებში ნახსენები ქართველების აღმნიშვნელი ტერმინი „გურზი“ თანდათანობით ტრანსფორმირდა „გრუზად“ და საბოლოოდ ჩამოყალიბდა ტერმინებად — „გრუზინ“ (ქართველი) და „გრუზია“ (საქართველო).
„გრუზინის“ სპარსულ-არაბულიდან მომდინარეობის შესახებ პირველი მოსაზრება ეკუთვნით პლატონ იოსელიანს (1844) და მარი ბროსეს (1858). იმავე დასკვნამდე მივიდნენ ნიკო მარი, სიმონ ჯანაშია, გიორგი წერეთელი, კონსტანტინე წერეთელი, იუსტინე აბულაძე და გიორგი პაიჭაძე. დღეისათვის არსებული მოსაზრება ზემოაღნიშნული რუსული ტერმინის (ისევე როგორც ახალი ევროპული Georgian და Georgia) სპარსულ-არაბულ-სირიული წარმომავლობის შესახებ გაზიარებულია სხვა დასავლელი ქართველოლოგებისა და აღმოსავლეთმცოდნეების მიერაც (გერჰარდ დეეტერსი, კირილ თუმანოვი, დეივიდ ლენგი, ჟერარ გარიტი, შ. კანიუიე).
ტერმინები „გრუზინ“ და „გრუზია“ რუსული ენის მეშვეობით გავრცელდა უკრაინულ, ბელორუსულ და სხვა სლავურ ენებშიც, ასევე ყოფილ საბჭოთა კავშირის შემადგენლობაში შემავალ ზოგიერთ არასლავურ ხალხთა ენაზე და მსოფლიოს რამდენიმე ქვეყანაში (იაპონია, კორეა, ისრაელი და სხვ.). 2000-იანი წლებიდან საქართველოს საგარეო საქმეთა სამინისტროს მეცადინეობით მსოფლიოში არის ოფიციალურ ხმარებაში რუსული წარმოშობის „გრუზიას“ ახალი ევროპული ეგზონიმით ან ქართული ენდონიმის ეკვივალენტური ფორმით ნაწილობრივი ან სრული ჩანაცვლების ტენდენცია: მსგავსი გადაწყვეტილებები მიიღეს ისრაელმა (2005), სამხრეთ კორეამ (2011), იაპონიამ (2015) და ლიეტუვამ (2018).
სქოლიო
კატეგორია:საქართველოსა და ქართველების აღმნიშვნელი უცხოური ტერმინოლოგია
პელიტი
პელიტი (pelos — თიხა) — წვრილმარცვლოვანი, უპირატესად თიხოვანი ნალექი ქანები. პელიტებს მიეკუთვნება არგილიტები, თიხები და სხვა. პელიტი ძველი და ამჟამად ხმარებაში ნაკლებად გავრცელებული საველე გეოლოგიური ტერმინია თიხით მდიდარი წვრილმარცვლოვანი ნატეხი ნატანი ან დანალექი ქანების აღსანიშნავად.
სქოლიო
კატეგორია:დანალექი ქანები კატეგორია:მეტამორფული ქანები
ლონზეე
ლონზეე (Lonsee) — თემი გერმანიაში, ბადენ-ვიურტემბერგის ფედერალურ მხარეში, ტიუბინგენის ადმინისტრაციულ ოლქში, ალბ-დუნაის რაიონში. თემის ფართობია 43,32 კმ², მოსახლეობა, 2013 წლის 31 დეკემბრის მდგომარეობით, შეადგენს 4 738 ადამიანს.
სქოლიო
კატეგორია:ბადენ-ვიურტემბერგის თემები
ექვთიმე თაყაიშვილის არქეოლოგიური ექსპედიცია სამხრეთ საქართველოში (1902)
ექვთიმე თაყაიშვილის არქეოლოგიური ექსპედიცია სამხრეთ საქართველოში (30 ივლისი — 27 აგვისტო) — არქეოლოგიური ექსპედიცია ისტორიულ სამხრეთ საქართველოში ექვთიმე თაყაიშვილის ხელმძღვანელობით, რომელიც მოეწყო მოსკოვის არქეოლოგიური საზოგადოების დავალებით. ექსპედიციის ფარგლებში გამოვლენილ იქნა ახალციხისა და ახალქალაქის მაზრების, ასევე ყარსის ოლქის ჩილდირისა და არტაანის ოკრუგის არტაანის უბნების ნაკლებადშესწავლილი ძეგლები.
ექსპედიციის წევრები:
1902 წლის ექსპედიციის დროს ექვთიმე თაყაიშვილმა მანამდე უცნობ მრავალ ძეგლს მიაკვლია. მათ შორის საინტერესოა კალმახის ციხის კლდის ქვემოთ, სოფელ ნიაკომის ხევში აღმოჩენილი მატიანეებში სრულიად უცნობი ვაჩიგორის დიდი მონასტერი-ლავრა და მონასტრის ირგვლივ კიდევ ხუთი პატარა ეკლესია. უცნობი მონასტერი აღმოაჩინა ექსპედიციამ ოლთისის რაიონში — კინეპოსი, სადაც დაცულია ოთხთა ეკლესია. ამ ექსპედიციების შედეგი იყო სამაბსიდიანი ეკლესიების აღმოჩენა კოლას ოთხთა ეკლესიის სოფელში, ასევე ორთულში, ბაღჩალოყიშლაში.
ექსპედიციის დროს ბევრი ისეთი ძეგლი აღმოჩნდა, ჩაიხაზა, აიზომა და გადაღებული იქნა ფოტოფირზე, რომლებიც დღეს უკვე აღარ არსებობენ. ასეთია ერუშეთის ტაძარი, რომლის ადგილზე ახლა არაფერი აღარ არსებობს. წყაროსთავის დიდი საეპისკოპოსო ტაძარი, რომელიც აღწერა ე. თაყაიშვილმა, ასევე დანგრეულია. აფეთქებას შეეწირა ზეგანი, ერუშეთის ერთ-ერთი უდიდესი ტაძარი, რომელიც ე. თაყაიშვილს თითქმის პირვანდელი სახით უნახავს და აღუწერია. აფეთქებამ შეიწირა ასევე გოგიუბას ეკლესიაც, რომლის ფოტოები 1902 წლის ექსპედიციამ გადაიღო.
მარშრუტი
1902 წლის 17 (30) ივლისს ექსპედიცია მისი ორი წევრის ე. თაყაიშვილისა და ა. მამუჩაშვილის შემადგენლობით თბილისიდან ბორჯომის მიმართულებით დაიძრა.
მეორე დღეს ბორჯომში ჩასულებმა პირველად აწყურში მოინახულეს აწყურის ციხე და იქვე მდებარე აწყურის ტაძრის ნანგრევები. აწყურიდან გადავიდნენ ბიეთში სადაც დახვდათ ბიეთის ტაძრის ნანგრევები. იქედან გადაინაცვლეს თისელში, სადაც მოინახულეს თისელის გუმბათიანი და დარბაზული ეკლესია, ასევე დააფიქსირეს ციხის ნანგრევები როგორც გუმბათიანი ისე დარბაზული ტაძრის მახლობლად, ხოლო კლდეებში გამოქვაბულები. თისელის დათვალიერების შემდეგ აწყურში დაბრუნებულები გაემართნენ ახალციხისაკენ. გზად შეიარეს ახაშენის ეკლესიაში.
ახალქალაქისკენ მიმავალ გზაზე აღწერეს ჩიხორეშის ეკლესია, მოინახულეს ადგილი ხიზა და მოკლე ხნით გაჩერდნენ სოფელ ხიზაბავრაში, სადაც ასევე იდგა ძველი და ახლადნაშენი ქართული კათოლიკური ეკლესია. ხიზაბავრადან გაემართნენ სოფელ საროში, რომელშიც მოინახულეს ძველი ეკლესია და საროს ციხის კომპლექსის სამივე საფორტეფიკაციო ნაგებობა.
სოფელ საროდან შოსეზე დაეშვნენ და გაემართნენ ხერთვისის გავლით ახალქლაქში, სადაც მოინახულეს მურჯახეთის, კულალისას, ბავრას, თორის, ხორენიის, ჯიგრაშენის, ყაურმის და კუმურდოს ეკლესიები. კუმურდო რომელმაც დიდი მოწონება დაიმსახურა მას გადაუღეს 14-ზე მეტი ფოტო. ე. თაყაიშვილი, ახალქალაქის მაზრის ძეგლების მონახულებისას გზამკვლევად ხელმძღვანელობდა ი. როსოტომაშვილის მიერ გამოცემული ნაშრომით, თუმცა დროის უკმარისობისა და ყარსის ოლქში გამგზავრების გამო ვერ მოხდა ყველა იმ ძეგლის მონახულება და აღწერა, რომელიც როსტომაშვილს ჰქონდა თავის ნაშრომში მოყვანილი.
ყარსის ოლქი
წინასწარი გეგმის მიხედვით ჩაფიქრებული იყო კუმურდოდან მდინარე მტკვრის პირას დაშვება და მოენახულებინათ წუნდა, თმოგვი, ვარძია და იქედან გავეთისა და ქარზამეთის გავლით გადასულიყვნენ ყარსის ოლქში. აღნიშნული გეგმისაგან უარის თქმა განაპირობა ცხენების არასაკმარისმა რაოდენობამ, რომელთაც დაგეგმილ რთულ რელიეფზე უნდა გადაეტანათ ადვილადდაზიანებადი მინის ნეგატივები და სხვა საექსპედიციო ინვენტარი. ამის გამო ახალქალაქში დაბრუნებულები პირდაპირ გაემართნენ ჩილდირის უბნის ადმინისტრაციულ ცენტრ ძურძნაში (თანამედროვე ქალაქი ჩილდირი).
ადგილზე ჩასულებს სოფელში დახვდათ ძურძნის ეკლესიის ნანგრევებიდან მხოლოდ საძირკველი. ძურძნადან მოშორებით ინახულეს ქაჯის ციხე და მასში მდებარე ციხის ეკლესია. ძურძნადან გაემართნენ ჩილდირის ტბისკენ, გზად გაიარეს სოფლები, წინწალი (Güvenocak), ქვემო ჯამბაზი (Aşağıcanbaz) და კაგაჩი (Kakaç). მოინახულეს წინწალეს ეკლესიის ნანგრევები, ხოლო კაგაჩთან გზაზე ეკლესიის ნანგრევები. ჩილდირის ტბასთან ნახეს ნაეკლესიარი. აგჯა-ყალაში (Akçakale) ინახულეს თეთრიციხე და რამდენიმე ეკლესია. ლამაზი ეკლესია ნახეს სოფელ ჭალაში (Doğruyol). ჭალადან გაემართნენ ურთაში (Gölbelen) სადაც მეჩეთად გადაკეთებული ნაეკლესიარი დახვდა. იქედან სოფელ სანომერში შეიარა სადაც ასევე ეკლესია ინახულა და უკან ძურძნაში დაბრუნდა. ძურძნაში მისულს არქიტექტორი სვიმონ კლდიაშვილი დახვდა, რომელიც ჯგუფს ახალციხეში უნდა შეხვედროდა. ექსპედიციის შემდეგი კვლევის აღნიშნულ პერიოდში უკვე ჩნდება სვიმონ კლდიაშვილის მიერ შესრულებული ძეგლების გეგმები და ანახაზები.
ძურძნადან გაემართნენ სოფელ ჩაისში სადაც ნახეს დარბაზული ეკლესია. ჩაისიდან კი მოინახულეს წყაროსთავის საკათედრო ტაძარი.
წყაროსთავიდან დაეშვნენ მტკვარზე და ამოვიდნენ სოფელ მგელციხესთან (Kurtkale). თავად სოფელში აღმოჩნდა ეკლესია კარგ მდგომარეობაში. ასევე იმავე სოფლის ძირში სხვა უფრო დიდი ეკლესიაც იქნა დაფიქსირებული. სოფლისაგან მოშორებით მდგარი მგელციხე მასში არსებული ციხის ეკლესიით და შორიახლოს არსებული ეკლესია ასევე იქნა მონახული და დ აფიქსირებული. მტკვრის ქვემო დინების მიმართულებით მოინახულეს ვაშლობის ეკლესია. აქედან გაიარეს სოფლები ჩომარდო (Akdarı), ამფური (Kenardere), თათალეთი (Baltalı). ყველა მათგანში იყო ეკლესიის ნანგრევი. სოფელ თათალეთდან თათალეთის-წყლით ყარსის ოლქიდან ტფილისის გუბერნიაში გადავიდნენ. ახალციხის მაზრაში გადაიღეს და აზომეს ქარზამეთის და გავეთის ეკლესიები. უკან თათალეთში დაბრუნებულებმა მოინახულეს სოფელ კოტასის ეკლესიის ნანგრევი. ასევე ნაეკლესიარი აღმოჩნდა ადგილ სანსუტშიც. იქედან მოინახულეს ზეგანის ეკლესია. შემდეგ მოინახულეს ერუშეთის ეკლესია და შემდეგ გაემართნენ ნაქალაქევში. იქ ეკლესია დაშლილი დახვდათ ისევე როგორც ახლო მდგომ სოფელ ოქრო-კოტანში. ზევით არსებული ძველი-ნაქალაქევი ანუ ვერანა-ნაქანალევი მათ არ მოუნახულებიათ. ნაქალაქევიდან გაემართნენ სოფელ ველში სადან მოინახულეს ველის ციხე და მასში არსებული ციხის ეკლესია. ველიდან მივიდნენ სოფელ გუგუბაში სადაც ნახეს გუგუბას ნაეკლესიარი. უკან ძურძნისაკენ გაბრუნებულები გზად სოფელ სიკიარებში (Kotanli) გაჩერდნენ, სადაც მოინახულეს ეკლესია.
სიკიარებიდან გაემართნენ არდაჰანში. გზად შეიარეს თარაკამამის (Semiha Şakir) ჩაისის ეკლესიაში, მოინახულეს სოფელ ბეგრახათუნთან (Eskibeyrehatun) მოშორებით ნასოფლარზე ორი ეკლესიისა და გორაზე მდგარი ციხის ნანგრევები. ბეგრახათუნის მაღლა ხიმშიაშვილების სანახებში მტკვრის პირას ნახეს ორი ნაეკლესიარი. აჭარის ბეგების ხიმშაიშვილების სოფელი ატარებდა სახელ ურის. არმისული არტაანში გზის პირას შენიშნეს დიდი ეკლესიის ნანგრევები. არტაანში მოინახულეს ციხე, რომელზეც ქართული წარწერებიანი ქვები იყო დატანილი. ასევე მეჩეთი და აბანოების ნაშთები.
არტაანიდან გელის უბნის გავლით გადავიდნენ ოლთის ოკრუგში და გაჩერდნენ სოფელ პენეკში, სადაც მოინახულეს ბანას ტაძრის ნანგრევები. მომდევნო დღეს გაემგზავრნენ სოლომონ-ყალაში, გზად მოინახულეს კიაგმის-ალთის მრგვალი ტაძარი. სოლომონ ყალაში ასევე მოინახულეს გამოქვაბული კომპლექსი აზომეს და გადაიღეს. უკანა გზაზე ჩამხუსში მდინარის პირას დააფიქსირეს ცენტრალური ტიპის ნაეკლესიარი. სოფელ პენეკში დაბრუენბულებმა დეტალურად აღწერეს ბანას ტაძარი, ასევე შეადგინეს გეგმები და გადაიღეს მრავალი ფოტო, რომელთაგან ათი ეგზემპლიარი 1909 წლის გამოცემაში იქნა გამოქვეყნებული.
ჯგუფი ოლთისის ოკრუგის სოფელ პენეკიდან დაბრუნდა ჯერ არტაანში, შემდეგ კი ყარსში გაიარეს. ყარსში მოინახულეს მთავარი ციხე და გადაიღეს გალავანზე შემორჩენილი სომხური და თურქული წარწერები. 1902 წელს ექსპედიციის დროს თაყაიშვილს გალავანზე დიმიტრი ბაქრაძის 1881 წელს დაფიქსირებული ქართული წარწერა აღარ დახვდა.
ყარსის მონახულებით დასრულდა არქეოლოგიური ექსპედიცია. ჯგუფი თბილისში დაბრუნდა 14 (27) აგვისტოს.
ექსპედიციის ანგარიში
1909 წელს МАК-ის მე-12 ტომში ექსპედიციის ანგარიში გამოქვეყნდა, ხოლო 1910 წელს მოსკოვის არქეოლოგიურმა საზოგადოებამ ე. თაყაიშვილს ოქროს დიდი მედალი გადასცა.
სქოლიო
კატეგორია:ექვთიმე თაყაიშვილის ექსპედიციები
ილიასლარი (ქალბაჯარი)
ილიასლარი (İlyaslar) — სოფელი აზერბაიჯანში, ქალბაჯარ-ლაჩინის რეგიონში, ქალბაჯარის რაიონში. 1993-2020 წლებში აკონტროლებდა სეპარატისტული მთიანი ყარაბაღის რესპუბლიკა.
სქოლიო
კატეგორია:ქალბაჯარის რაიონის სოფლები
მარქადის ნაჰია
მარქადა (არაბ. ناحية مركدة) — სირიის ალ-ჰასაქის მუჰაფაზაში (რეგიონში) შემავალი ნაჰია (რაიონი). 2004 წლის მოსახლეობის საყოველთაო აღწერის მიხედვით მარქადის პროვინციაში დაახლოებით 34 745 ადამიანი ცხოვრობს. პროვინციის ფართობია 3 383 კმ².
ალ-შადადის ნაჰია
ალ-შადადი (არაბ. ناحية الشدادي‎‎) — სირიის ალ-ჰასაქის მუჰაფაზაში (რეგიონში) შემავალი ნაჰია (რაიონი). 2004 წლის მოსახლეობის საყოველთაო აღწერის მიხედვით ალ-შადადის პროვინციაში დაახლოებით 58 916 ადამიანი ცხოვრობს. პროვინციის ფართობია 1 935 კმ².
სქოლიო
კატეგორია:სირიის ნაჰიები
არენები
არომატული ჩანაცვლება
არომატული ნაერთების ციკლში ჩანაცვლებისას, ჩვეულებრივ ნაცვლდება წყალბადი. არომატულ ნაერთში ელექტროფილური ჩანაცვლების მაგალითია სალიცილმჟავას ნიტრირება (მანიტრირებელ საშუალებად გამოიყენება აზოტმჟავა და გოგირდმჟავა მიერთება კი ხდება პარა ნახშირბადატომზე).
შეწყვილების რეაქცია
შეწყვილების რეაქცის დროს მეტალური კატალიზატორის გამოყენებით ხდება ორი რადიკალის ფრაგმენტების შერწყმა. რეაქციის შედეგად წარმოიქმნება ნახშირბად-ნახშირბადოვანი ბმები (მაგ., ალკილარენებში და ვინილარენებში), ნახშირბად-აზოტის (მაგ., ანილინები) ბმები ან ნახშირბად-ჟანგბადის ბმები (მაგ., არილოქსი ნაერთები). ამ რეაქციის მაგალითია ჰექსაპტორბენზოლის პირდაპირი არილაცია
ჰიდრირება
არენების ჰიდრირებით ხდება ციკლების გაჯერება. 1-ნაფთოლის ჰიდრირებით მიიღება დეკალინ-ოლის იზომერები:
ბენზოლისგან წარმოებულიები
ბენზოლისგან წარმოებულიებს აქვთ ერთიდან ექვსამდე ჩამნაცვლებელი, რომლებიც უკავშირდებიან ბენზოლის ბირთვს. ბენზოლისგან წარმოებული ნაერთები რომლებიც ერთ ადგილზე არიას ჩანაცვლებულნი არის ფენოლი (სადაც ბენზოლის ბირთვში წყალბადი ჩანაცვლებულია ჰიდროქსილის ჯგუფით) და ტოლუოლი (სადაც ბენზოლის ბირთვში წყალბადი ჩანაცვლებულია მეთილის ჯგუფით ანუ მეთანის რადიკალით). როდესაც ციკლს ერთზე მეტი ჩამნაცვლებელი უკავშირდება ასეთ შემთხვევაში სივრცეში მათ განლაგებას დიდი მნიშვნელობა აქვს, ამიტომაც შემოტანილია შაბლონები სივრცეში კოორდინაციისათვის. არენებს აქვთ ჩამნაცვლებლებლის სამი მდგომარეობა, ესენია: ორთო, მეტა და პარა მდგომარეობები. მაგალითისთვის, ჰიდროქსიტოლუოლის შემთხვევაში მას ჰყავს სამი იზომერი, რადგან შესაძლებელია ჩამნაცვლებლების სხვადასხვაგვარი განლაგება სივრცეში, ესენია: 2-მეთილფენოლი (ორთო), 3-მეთილფენოლი (მეტა) და 4-მეთილფენოლი (პარა).
პოლიციკლური არომატული ნახშირწყალბადები
პოლიციკლური არომატული ნახშირწყალბადები არიან ისეთი არომატული ნახშირწყალბადები, რომლებიც შედგებიან შერწყმული არომატული ციკლებისაგან და არ შეიცავენ ჰეტეროატომებს ან ჩამნაცვლებლებს. მათი ყველაზე მარტივი წარმოადგენელია ნაფტალენი. მათ შეიცავს ნავთობი და ქვანახშირი და შესაბამისად ხდება მათგან გამოყოფა. იწვევენ გარემოს დაბინძურებას და აქვთ მუტაგენური და კანცეროგენული თვისებები. გამოკვლევებმა აჩვენა, რომ მაღალი დოზით პოლიციკლური არომატული ნახშირწყალბადების ჯგუფის ნაერთებს შეიცავს ხორცი, რომელიც მომზადებულია მაღალ ტემპერატურაზე და შებოლილი თევზი.
ეს პოლიციკლური ნაერთები ასევე აღმოჩენილია ვარსკვლავთშორისი სივრცეში, კომეტებსა და მეტეორიტებში.
სქოლიო
კატეგორია:ორგანული ნივთიერებები
Steam (პროგრამა)
Steam — ციფრული დისტრიბუციის პლატფორმა, რომელიც მომხმარებლებს სთავაზობს საავტორო უფლებების დაცვის ტექნიკური საშუალების, ქსელური თამაშებისა და სოციალური ქსელების სერვისებს. იგი შექმნილი არის ცნობილ ვიდეო თამაშების დეველოპერის Valve Corporation-ის მიერ. Steam ასრულებს აქტივაციის მოსამსახურეობის, ინტერნეტიდან გადმოწერის, ავტომატურ განახლებების და სიახლეების, როგორც თვითონ Valve-სი ასევე სხვა დეველოპერების (Valve-ს ნებართვით) ფუნქციას. იგი ხელმისაწვდომი არის 23 ენაზე.
თავდაპირველად პროგრამა ხელმისწვდომი იყო მხოლოდ Microsoft Windows-ზე, ხოლო მოგვიანებით შეიმუშავეს სხვა ოპერაციული სისტემებისთვის, მათ შორის OS X-ისა და Linux-ისთვის და ასევე მობილური ოპერაციული სისტემებისთვის: iOS, Android, Windows Phone და SteamOS.
თავდაპირველად, სერვისის მეშვეობით ვრცელდებოდა მხოლოდ ვიდეო თამაშები, ტრეილერები და მოდიფიკაციები, თუმცა Valve-მა განაცხადა, რომ მომავლისთვის იგი გეგმავს გააფართოვოს სერვისის სპეციალიზაცია და მისი მეშვეობით გაავრცელოს მუსიკა და სრულმეტრაჟიანი ფილმები.
არჟირიტა
არჟირიტა (Argirita) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 280 მეტრზე. მიეკუთვნება ზონა-და-მატის მეზორეგიონს. შედის ეკონომიკურ-სტატისტიკურ მიკრორეგიონ კატაგუაზისის შემადგენლობაში.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
ურსაინკი
ურსაინკი (Urzainqui; Urtzainki) — ქალაქი და მუნიციპალიტეტი ესპანეთში, შედის ნავარის პროვინციის რონკალ-სალასარის კომარკის შემადგენლობაში. ფართობი — 20,61 კმ². მოსახლეობა — 87 კაცი (2020 წ.).
შტეფან რააბი
200პქ|მინი|შტეფან რააბი შტეფან კონრად რააბი (Stefan Konrad Raab; დ. 20 ოქტომბერი, 1966) — გერმანელი ტელეწამყვანი, კომიკოსი და მუსიკოსი. რააბმა სატელევიზიო კარიერა დაიწყო კომედიურ შოუში „Vivasion“. 1999-2015 წლებში იყო ტელეშოუ „TV total“-ის წამყვანი. 2000-იან წლების შუა პერიოდში შექმნა რამდენიმე ტელეშოუ, მათ შორის „Schlag den Raab“ და „Bundesvision Song Contest“.
რესურსები ინტერნეტში
კატეგორია:დაბადებული 20 ოქტომბერი კატეგორია:დაბადებული 1966 კატეგორია:გერმანელი მამაკაცი კომიკოსები კატეგორია:გერმანელი ტელეპროდიუსერები კატეგორია:გერმანელი ტელეწამყვანები კატეგორია:გერმანელი მუსიკოსები კატეგორია:გერმანელი მომღერლები კატეგორია:გერმანელი პოპ-მომღერლები კატეგორია:XXI საუკუნის დირიჟორები